କେନ୍ଦ୍ରାପଡା, ଏପ୍ରିଲ ୨୪(ଲୋକାଲ ୱାୟାର): ଏପ୍ରିଲ ୨୩ ତାରିଖ ମଧ୍ୟ ରାତ୍ରୀରୁ କେନ୍ଦ୍ରାପଡ଼ା ଜିଲ୍ଲାର ଗହୀରମଥା ସମୁଦ୍ର ବେଳାଭୂମିରେ ଅଲଭ୍ ରିଡଲେ କଇଁଚମାନଙ୍କ ଅଣ୍ଡାରୁ ଛୁଆ ଫୁଟିବା ପ୍ରକ୍ରିୟା ଆରମ୍ଭ ହୋଇଯାଇଛି ।
ବିଶେଷ କରି ନାସି ୧ ଓ ନାସି ୨ ଦ୍ୱୀପରେ ଏବେ ଲକ୍ଷ ଲକ୍ଷ କଇଁଚ ଛୁଆ ଜନ୍ମ ହୋଇ ସମୁଦ୍ର ଆଡ଼େ ମୁହାଁଇଥିବା ଆଞ୍ଚଳିକ ବନଖଣ୍ଡ ଅଧିକାରୀ ବିକାଶ ରଞ୍ଜନ ଦାସ କହିଛନ୍ତି ।
ଶ୍ରୀ ଦାସଙ୍କ କହିବା କଥା ଚଳିତ ବର୍ଷ ମାର୍ଚ୍ଚ ୧୫ ତାରିଖ ଯାଏଁ କଇଁଚମାନେ ଗହୀରମଥା ସମୁଦ୍ର ବେଳାଭୂମିରେ ଅଣ୍ଡା ଦେଇଥିଲେ । ନାସି ୧ ଓ ନାସି ୨ ଦ୍ୱୀପରେ ରେକର୍ଡ ସଂଖ୍ୟକ ୪ ଲକ୍ଷ ୭ ହଜାର ୧୯୪ ଅଣ୍ଡା ଦେଇଛନ୍ତି ।
ଗୋଟିଏ ମା' କଇଁଚ ପାଖାପାଖି ୮୦ରୁ ୧୦୦ ଟି ଅଣ୍ଡା ଦେଇଥାଏ । ନାସି ୧ ଓ ନାସି ୨ ଦ୍ୱୀପ ୪ କିଲୋମିଟର ଲମ୍ବା ହୋଇଥିବା ବେଳେ ଚାରିପାଖରୁ ସମୁଦ୍ର ଘେରି ରହିଛି ।
ତେଣୁ ଏଠାରେ କଇଁଚ ଶିଶୁ ମୃତ୍ୟୁ ହାର ସଂଖ୍ୟା କମ୍ ବୋଲି ଜଙ୍ଗଲ ବିଭାଗ ଅଧିକାରୀ କହିଛନ୍ତି ।
ଗୋଟିଏ ମା'କଇଁଚ ମାତୃତ୍ୱ ଭାରକୁ ନେଇ ଦୀର୍ଘଦିନ ଧରି ସମୁଦ୍ରରେ ଯାତ୍ରା କରିବା ପରେ ବେଳାଭୂମିରେ ପହଞ୍ଚିଥାନ୍ତି ।
ସେଠାରେ ପହଞ୍ଚିବା ପରେ ସେମାନେ ଗାତ ଖୋଳି ଶତାଧିକ ଅଣ୍ଡା ଦେବା ସହ ଏହାକୁ ପୁଣିଥରେ ବାଲିରେ ଭର୍ତ୍ତି କରି ସମୁଦ୍ର ମୁହାଁ ହୁଅନ୍ତି । ଥରେ ଅଣ୍ଡା ଦେଇ ସାରିବା ପରେ କଇଁଚମାନେ ଆଉ ଫେରି ନଥାନ୍ତି ।
ପାଖାପାଖି ୪୦ ଦିନ ଧରି ବାଲି ଭିତରେ ରହିବା ପରେ ପରିବେଶର ଉଷ୍ମତା ସାହାଯ୍ୟରେ ଅଣ୍ଡାରୁ ଛୁଆ ଫୁଟିଥାଏ । ଏକା ସାଙ୍ଗରେ ଶତାଧିକ ଅଣ୍ଡା ଫୁଟିବା ସହ ରାତିର ଅନ୍ଧକାରରେ ଏମାନେ ସମୁଦ୍ର ମୁହାଁ ହୋଇଥାନ୍ତି ।
ତା'ପରେ ଏକ ଜୀବନର ସୂତ୍ରପାତ ହୋଇଥାଏ ବୋଲି ଜଙ୍ଗଲ ଅଧିକାରୀ କହିଛନ୍ତି ।
ସେ ଆହୁରି ମଧ୍ୟ କହିଛନ୍ତି, କଇଁଚ ଅଣ୍ଡାରୁ ଏବେ ଛୁଆ ଫୁଟିବା ଆରମ୍ଭ ହୋଇଥିବା ବେଳେ ସେମାନଙ୍କ ସୁରକ୍ଷାକୁ ଦୃଷ୍ଟିରେ ରଖି ଅଧିକ ଜଙ୍ଗଲବିଭାଗ କର୍ମୀଙ୍କୁ ନିୟୋଜିତ କରାଯାଇଛି ।
କାରଣ ଏବେ କୁକୁର, ଚିଲ, ପକ୍ଷୀ ଓ ଅନ୍ୟ ପଶୁମାନଙ୍କ ଦ୍ୱାରା କଇଁଚ ଶିକାର ହେବାର ଯଥେଷ୍ଟ ସମ୍ଭବାନା ରହିଛି ।
ଏହାଛଡ଼ା ଗହୀରମଥା ବେଳାଭୂମି ନିକଟରେ ଥିବା ଅବଦୁଲ୍ କଲାମ ଦ୍ୱୀପ ସ୍ଥିତ ମିଶାଇଲ୍ ଟେଷ୍ଟିଂ ରେଞ୍ଜରୁ ବାହାରୁଥିବା ଉଜ୍ଜ୍ୱଳ ଆଲୋକ ବେଳେ ବେଳେ ଛୁଆ କଇଁଚମାନଙ୍କ ରାସ୍ତାରେ ବାଧକ ସୃଷ୍ଟି କରିଥାଏ ।
ଉଜ୍ଜ୍ୱଳ ଆଲୋକ ଯୋଗୁଁ ଛୁଆ କଇଁଚ ସମୁଦ୍ର ଆଡ଼କୁ ନ ଯାଇ ବେଳାଭୂମି ଉପରକୁ ଚଢ଼ି ଆସିଥାନ୍ତି । ଫଳରେ ସେମାନଙ୍କ ମୃତୁ୍ୟ ହୋଇଥାଏ ।
ଛୁଆଁ କଇଁଚମାନେ ସାମ୍ନା କରୁଥିବା ଏହି ସମସ୍ୟାର ସମାଧାନ ପାଇଁ ଏବେ ମିଶାଇଲ୍ ରେଞ୍ଜରୁ ବାହାରୁଥିବା ଉଜ୍ଜ୍ୱଳ ଆଲୋକ ଉପରେ ପରଦା ପକାଯାଇଛି ।
ଜଙ୍ଗଲ ବିଭାଗ ଅଧିକାରୀ ଆହୁରି ମଧ୍ୟ କହିଛନ୍ତି ଯେ ସମୁଦ୍ର ବେଳାଭୂମିରେ କଇଁଚ ପିଲାମାନଙ୍କ ବଞ୍ଚିବା ସଂଖ୍ୟା ଖୁବ୍ କମ୍ । କାରଣ ସେମାନେ ସମୁଦ୍ର ଲୁଣି ଜଳରାଶିରେ ଅନେକ ସମୟରେ ବଞ୍ଚିପାରିନଥାନ୍ତି ।
୧୦୦୦ରେ ମାତ୍ର ଜଣେ ଛୁଆ କଇଁଚ ବଞ୍ଚିବାରେ ସକ୍ଷମ ହୋଇପାରେ । ପୁଣି ୨୦ ବର୍ଷ ଧରି ରହିବା ପରେ କିଶୋରାବସ୍ଥାରେ ପହଞ୍ଚି ପୁଣିଥରେ ଅଣ୍ଡା ଦେବାକୁ ଏଠାକୁ ଆସିଥାଏ ।
ଏଠାରେ ଅଲିଭ୍ ରିଡଲେ କଇଁଚ ମାନେ ସମୂହ ଅଣ୍ଡାଦାନ କରୁଥିବାରୁ ରାଜ୍ୟ ସରକାର ଏଠାରେ ମାଛ ଧରା ଉପରେ କଟକଣା ଲଗାଇଛନ୍ତି ।
ନଭେମ୍ବର ୧ରୁ ମେ ୩୧ ପର୍ଯ୍ୟନ୍ତ ଏଠାରେ ମାଛ ଧରା ବନ୍ଦ ରହିବ ଧାମରାରୁ ହୁକିଟୋଲା ପର୍ଯ୍ୟନ୍ତ ପରିବ୍ୟାପ୍ତ ଗହୀରମଥାର ୧୪୩୫ ବର୍ଗ କିଲୋମିଟରର ଏହି ଅଞ୍ଚଳ ୧୯୯୭ ମସିହାରେ ସମୁଦ୍ର ବେଳାଭୂମି ଅଭୟାରଣ୍ୟ ଭାବେ ଘୋଷିତ ହୋଇଛି ।
ବନ୍ୟଜନ୍ତୁ ସଂରକ୍ଷଣ ଅଧିନିୟମ ଅନୁସାରେ ୧୯୭୨ ଅନୁସାରେ ଏଠାକୁ ଆସୁଥିବା ଅଲିଭ୍ ରିଡଲେ କଇଁଚ ମାନଙ୍କ ସୁରକ୍ଷା ପାଇଁ ସରକାର ଏହାକୁ ଅଭୟାରଣ୍ୟ ଭାବେ ଘୋଷଣ କରିଛନ୍ତି ।
ଗହୀରମଥା ମେରାଇନ୍ ଟର୍ଟଲ୍ସ ଆଣ୍ଡ ମେନଗ୍ରୁଭ୍ କଞ୍ଜରଭେସନ୍ ସୋସାଇଟିର ହେମନ୍ତ ରାଉତ କହିଛନ୍ତି ବେଳାଭୂମି ଅଞ୍ଚଳରେ ଅହେତୁକ ଭାବେ ବୃଦ୍ଧି ଘଟୁଥିବା ଚିଙ୍ଗୁଡ଼ି ଘେରି, ଫର୍ଟିଲାଇଜର ଇଷ୍ଟ୍ରି, ହେନ୍ତାଳ ଜଙ୍ଗଲର ହ୍ରାସ ବିଶେଷ ଭାବେ ଆମର ଇକୋ ସିଷ୍ଟମକୁ ପ୍ରଭାବିତ କରୁଛି ।
ଫଳରେ ପିଲା କଇଁଚ ଓ ମା କଇଁଚଙ୍କ ଜୀବନଧାରଣ, ସେମାନଙ୍କ ଖାଦ୍ୟ ଓ ପ୍ରଜନନ ଓ ଅଣ୍ଡାଦାନରେ ଅସୁବିଧା ଉପୁଜୁଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
